open-index/open-wikipedia-markdown huggingface dataset:
Lidija Motiejūnaitė

**Lidija Motiejūnaitė** (1924 m. balandžio 2 d. Kalvarija – 2008 m. spalio 21 d. Stokholmas, palaidota Vilniuje) – Lietuvos baleto artistė, pedagogė, choreografė, menotyrininkė, humanitarinių mokslų daktarė.

## Biografija
1944 m. Kaune baigė Ritminės gimnastikos ir išraiškos šokio studiją (vadovė Danutė Marija Nasvytytė), 1955 m. – Vilniaus universiteto Teisės fakultetą. 1972 m. Lunačarskio valstybiniame teatrinio meno institute apgynė disertaciją „Marija Juozapaitytė ir Lietuvos baleto menas“, menotyros kandidatė.

1944–1950 m. šoko Kauno muzikinės komedijos teatre, 1952–1967 m. Lietuvos operos ir baleto teatro baleto artistė. Nuo 1952 m. vadovavo meno saviveiklos kolektyvams, 1964 m. Vilniuje įkūrė Respublikinių profsąjungų kultūros rūmų vaikų klasikinio šokio kolektyvą „Liepsnelė“ (čia baleto pradėjo mokytis Živilė Baikštytė, Neli Beliakaitė, Anželika Cholina, Eglė Špokaitė), iki 2001 m. jo vadovė. 1961–2001 m. dėstė Čiurlionio menų mokykloje. 1967–1971 m. – Vilniaus pedagoginio instituto, 1976–1979 m. – Vilniaus kultūros mokyklos dėstytoja. Sukūrė choreogr. kompozicijų pagal lietuvių (J. Pakalnio „Pasveikinimas“ 1978 m.) ir užsienio (A. Adamo „Baleto siuita“ 1983 m.) kompozitorių muziką. Parašė choreografijos teorijos, istorijos ir kritikos straipsnių.

## Bibliografija
* Marija Juozapaitytė, 1969 m.

## Vaidmenys
* Stasi, Mariela – Imrė Kalmanas. Silva 1946 m., Bajaderė 1949 m.
* Polenka – Borisas Aleksandrovas. Manoji Giuzel 1947 m.
* Pjereta – Rikardas Drigo. Arlekinada 1949 m.

## Šaltiniai
Audzijonis

**Audzijonis** − lietuviška vyriškos giminės pavardė.

Šios pavardės moteriškosios giminės formos yra: Audzijonienė (ištekėjusi moteris) ir Audzijonytė (mergautinė pavardė).

Pavardę turi šie garsesni asmenys:

* Algirdas Audzijonis (1935–2021) – Lietuvos fizikas;
* Antanas Pranciškus Audzevičius (*Audzijonis*, 1834–1895) – katalikų dvasininkas, teologas, pedagogas, Vilniaus vyskupas.
Augustas (reikšmės)

Žodis **Augustas** gali reikšti:

* Augustas – vyriškas vardas. Pvz.:
** Augustas (63 m. pr. m. e.–14 m. e. m.) – pirmasis Romos imperatorius;
** Augustas Didžgalvis (gim. 1985 m.) – Lietuvos fotografas, žurnalistas.
** Tiberijus Cezaris Augustas (42 m. pr. m. e.–37 m. e. m.) – Romos imperatorius (nuo 14 m. e. m.);
** Žygimantas Augustas (1520–1572) – Žygimanto Senojo sūnus, Lenkijos karalius (1548–1572) ir Lietuvos didysis kunigaikštis (1544–1572), paskutinis Jogailaičių dinastijos valdovas, kurio valdymo metu Lenkija ir LDK susijungė, sudarydamos konfederaciją – Abiejų Tautų Respubliką;
* Augustas – vyriška pavardė.

Gali reikšti toponimą:
* Augusto kalnas – vieta Australijoje.
Augutis

**Augutis** − lietuviška vyriškos giminės pavardė.

Šios pavardės moteriškosios giminės formos yra: Augutienė (ištekėjusi moteris) ir Augutytė (mergautinė pavardė).

Pavardę turi šie garsesni asmenys:

* Juozas Augutis (g. 1955) – Lietuvos inžinierius technologas, matematikas, habilituotas technologijos mokslų daktaras;
* Stasys Vygantas Augutis (g. 1943) – Lietuvos radioinžinierius, habilituotas technologijos mokslų daktaras, profesorius;
Jurga Motiejūnaitė

**Jurga Motiejūnaitė** (g. 1961 m. rugsėjo 25 d. Kaunas) – Lietuvos botanikė, biomedicinos mokslų daktarė.

## Biografija
1984 m. baigė Vilniaus pedagoginį institutą. 1990 m. biologijos mokslų kandidatė. Nuo 1984 m. dirba Botanikos institute, nuo 2003 m. Mikologijos laboratorijos vadovė. Nuo 2006 m. leidinio „Lietuvos grybai“ vyriausioji redaktorė, nuo 2007 m. Šiaurės šalių lichenologų draugijos komiteto narė,  2008-2012 m. Tarptautinės lichenologų asociacijos sekretorė.

## Mokslinė veikla
Mokslinės veiklos pagrindinės kryptys – kerpių paplitimas, įvairovė, taip pat grybų taksonomija ir ekologija. Paskelbė daugiau kaip 90 mokslinių straipsnių. Aprašė, su kitais, tris naujas grybų rūšis, iš anglų kalbos išvertė mokslo populiarinamųjų knygų.

## Bibliografija
* Lietuvos kerpių ir su jomis susijusių grybų sąvadas, 1999 m.
* Lietuvos grybai 13(1). Lapiškosios ir krūmiškosios  kerpės, 2002 m., 
* Kerpės, mokslo populiarinimo, Kaunas, Lututė, 2002 m., ISBN 9955-452-85-4
* Lietuvos grybai 13(2). Žiauberiškosios  kerpės, 2016 m., 

## Šaltiniai
Civilinio proceso kodeksas

**Civilinio proceso kodeksas** – įstatymo galią turintis teisės normų, reguliuojančių civilinį procesą, rinkinys; teismo proceso teisynas, civilinio proceso teisės sąvadas, teisės kodeksas. Vieni seniausių kodeksų – Vokietijos civilinio proceso kodeksas (1879 m.), Austrijos civilinio proceso kodeksas. Lietuvoje galioja LR civilinio proceso kodeksas (priimtas 2002 m.). Jo pirmtakas – LTSR civilinio proceso kodeksas (1964 m.). Vienas naujesnių kontinentinės teisės valstybėse yra Rusijos Federacijos civilinio proceso kodeksas (įsigaliojo 2003 m.).

## Nuorodos
Ayala

**Ayala** − pavardė.

Pavardę turi šie garsesni asmenys:

* Luis Ayala – politologas, Čilės socialistų partijos ir tarptautinio socialistų judėjimo veikėjas;
* Néstor Ayala (g. 1983) – futbolininkas, Paragvajaus rinktinės ir Club Atlético Tigre klubo puolėjas;
* Roberto Ayala (g. 1973) – Argentinos futbolininkas, žaidžiantis vidurio gynėjo pozicijoje, Ispanijos Villarreal CF klube;
Bacon

**Bacon** − pavardė.

Pavardę turi šie garsesni asmenys:

* Francis Bacon (1561–1626) – anglų filosofas, istorikas, valstybės veikėjas, empirizmo pradininkas;
* Francis Bacon (1909–1992) – airių kilmės anglų figūrinės tapybos kūrėjas, taip pat tolimas Elžbietos laikų filosofo Francis Bacon palikuonis;
* Roger Bacon (1214–1294) – nors tebuvo tik magistras. Studijavo Oksforde ir Paryžiuje, apie 1256 m. įstojo į pranciškonų ordiną ir dėstė Oksfordo universitete, ypač garsėjo kaip gamtininkas;
Izabelė Motekaitienė

**Izabelė Motekaitienė-Blauzdžiūnaitė** (1909 m. rugpjūčio 6 d., Geisteriškiuose, Bartninkų valsčiuje, Vilkaviškio apskrityje – 1985 m. rugsėjo 28 d. Čikagoje) – Lietuvos dainininkė (dramatinis sopranas), pedagogė.

## Biografija
Sūnūs Manigirdas Motekaitis ir a+a Ramūnas Motekaitis. 1930–1937 m. studijavo Vytauto Didžiojo universiteto Humanitarinių mokslų fakultete. 1934–1937 m. redagavo žurnalą „Naujoji vaidilutė“. Parašė straipsnių, eilėraščių, novelių. Baigė Kauno konservatoriją, dainuoti mokėsi pas O. Marinį, N. Karnavičienę. 1942 m. debiutavo Kauno didžiajame teatre (Džiuzepė Verdis. Aida), 1942–1944 m. dainavo operoje, radiofone, surengė solo koncertų didesniuose miestuose. 1944 m. pasitraukė į Vokietiją, 1944–1949 m. su Lietuvos operos solistų trupe surengė apie 300 koncertų Vokietijoje, 23 – Didžiojoje Britanijoje; atliko programą Hamburgo radiofone. 1949 m. atvyko į JAV. Koncertavo JAV ir Kanadoje. 1950 m. „Great Northern“ teatre Čikagoje sukūrė Leonoros vaidmenį D. Verdžio operoje „Trubadūras“. 1952 m. Chicago Tribune muzikos festivalyje laimėjo premiją. Turėjo savo dainavimo studiją, koncertavo. Surengė religinės muzikos koncertų tėvų jėzuitų koplyčioje. Čikagos lietuvių operai į lietuvių kalbą išvertė libretų. Į plokšteles su A. Kalvaityte įdainavo Kalėdų giesmių ir duetų.

## Šaltiniai
Alfonsas Motiejūnas

**Alfonsas Motiejūnas** (1912 m. balandžio 12 d. Ruponiai, Linkuvos valsčius – 1979 m. balandžio 7 d. Vilnius) – Lietuvos tapytojas. 

## Biografija
Nuo 1933 m. mokėsi Kauno meno mokykloje. 1941 m. baigė Vilniaus dailės akademiją. 1947–1951 m. dėstė Vilniaus dailės institute, 1952–1979 m. dirbo Vilniaus „Dailės“ kombinate. 

## Kūryba
Nutapė peizažų („Ežių panaikinimas“ 1950 m., „Debesuota diena“ 1958 m., „Prie Verkių“ 1961 m., „Sodyba“ 1963 m., „Pilka žiemos diena“ 1964 m., „Vilniaus fabrikas“ 1965 m., „Senasis Vilnius“, „Laukai prie Vilniaus“, abu 1966 m., „Laivai Drėvernoje“ 1971 m., „Nida“ 1972 m., „Senieji Trakai“ 1977 m., „Nemunas prie Alytaus“ 1978 m.), portretų (J. Vilučio, L. Tamulio, abu 1965 m.), natiurmortų {„Natiurmortas su gėlėmis“ 1962 m.), sukūrė grafikos, scenografijos kūrinių. Peizažams būdingas ekspresyvumas, impresionistinis motyvų interpretavimas, grynų spalvų darna, šiurkščios faktūros, savita tapybos maniera (vibruojančios spalvos, šviesos žaismas), portretams – tikslus piešinys, psichologiškumas, portretuojamojo charakterio išryškinimas. Nuo 1941 m. dalyvavo parodose, individuali paroda surengta Vilniuje 1963 m.

## Šaltiniai
Brabanto provincija

**Brabanto provincija** buvo Belgijos viduryje nuo 1815 m. iki 1995 m. Centras – Briuselis. Suformuota iš Prancūzijos Dilio departamento. Iš pradžių vadinta **Pietiniu Brabantu** ir priklausė Jungtinei Nyderlandų Karalystei, nuo 1830 m. tapo Belgijos provincija.

1989 m. sukurtas Briuselio regionas, kuris ir toliau priklausė provincijai. 1995 m. kalbiniu principu buvo padalinta į šiaurinę Flamandų Brabanto ir pietinę Valonų Brabanto provincijas. Tuo metu oficialiai išskirtas ir Briuselis.
Brabantas

**Brabantas** gali reikšti:

* Brabanto kunigaikštystė (hercogystė)
* Brabanto landgrafystė
* Brabanto provincija Belgijoje
** Flamandų Brabanto provincija
** Valonų Brabanto provincija
* Šiaurės Brabantas Nyderlanduose
Baudžiamojo proceso kodeksas

**Baudžiamojo proceso kodeksas** – įstatymo galią turintis teisės normų, reguliuojančių baudžiamąjį procesą, rinkinys; teismo proceso teisynas, baudžiamojo proceso teisės sąvadas, teisės kodeksas. Vieni seniausių kodeksų – Vokietijos Imperatoriaus Karolio V baudžiamasis teisynas (1532 m.). Lietuvoje galioja LR baudžiamojo proceso kodeksas (priimtas 2002 m.). Jo pirmtakas – LTSR baudžiamojo proceso kodeksas.

## Istorija
* Imperatoriaus Karolio V baudžiamasis teisynas
* Maksimiliano baudžiamasis teisynas
* *[[Constitutio Criminalis Theresiana]]*, 1768 m.

## Lietuva

Priimtas 2002 m. kovo 14 d. Įsigaliojo 2003 m. gegužės 1 d.

## Rusija

## Vokietija

## Nuorodos
Ventocoris

**Ventocoris** – skydblakių (*Pentatomidae*) šeimos gentis.

Pogentės ir rūšys:
* **pogentė** *Selenodera* (Horváth, 1889)
** *Ventocoris (Selenodera) achivus* (Horváth, 1889)
** *Ventocoris (Selenodera) ceriferum* (Horváth, 1889)
** *Ventocoris (Selenodera) falcatus* (Cyrillus, 1791)
** *Ventocoris (Selenodera) fischeri* (Herrich-Schaeffer, 1851)
** *Ventocoris (Selenodera) halophilum* (Jakovlev, 1874)
** *Ventocoris (Selenodera) modestus* (Jakovlev, 1880)
** *Ventocoris (Selenodera) philalyssum* (Kiritshenko, 1916)
** *Ventocoris (Ventocoris) ramburi* (Horváth, 1908)
** *Ventocoris (Ventocoris) rusticus* (Fabricius, 1781)
** *Ventocoris (Ventocoris) trigonus* (Krynicki, 1871)
* **pogentė** *Ventocoris* (Hahn, 1834)
** *Ventocoris (Ventocoris) ramburi* (Horváth, 1908)
** *Ventocoris (Ventocoris) rusticus* (Fabricius, 1781)
** *Ventocoris (Ventocoris) trigonus* (Krynicki, 1871)
Baranovas (reikšmės)

**Baranovas** gali reikšti:

* Kaimas Lenkijoje ():
** Baranovas (Palenkės vaivadija);
* Lietuviška rusiškos kilmės vyriškos giminės pavardė.

Šios pavardės moteriškosios giminės formos yra: Baranovienė (ištekėjusi moteris) ir Baranovaitė (mergautinė pavardė).

Pavardę turi šie garsesni asmenys:

* Aleksandras Baranovas (1746–1819), rusų pirklys, keliautojas, Rusų Aliaskos gubernatorius;
* Anatolijus Baranovas (g. 1952 m.), teisėjas;
* Andrejus Baranovas (g. 1959 m.), Lietuvos rusų literatūros tyrinėtojas, komparatyvistas, habilituotas daktaras.
Jonas Sungaila

**Jonas Sungaila** (prieš 1398 m. – po 1433 m.) – Lietuvos Didžiosios Kunigaikštystės didikas.

## Biografija

Apie Jono Sungailos gyvenimą pakankamai žinių nesama. Lietuvių istoriografijoje jis neretai vadinamas legendiniu Sapiegų giminės pradininku „Simonu Sungaila“, kuris buvo lietuvių bajoro Punigailos sūnus bei Simono Sapiegos tėvas. Dokumentuose Jonas Sungaila pirmą kartą paminėtas 1398 m. Horodlėje gavo Lapino herbą, nors turėjo ir ikihorodlinį ženklą. Vis dėlto Lapino herbą naudojo jau 1414 m. gruodį.

Lotyniškuose dokumentuose minima pavardė *Sunigail*, *Sungalo* arba *Johannes Sunigajlo*, leidžia manyti, jog apsikrikštijus jam buvo suteiktas krikščioniškas Jono vardas. Pasak istoriko Vladislovo Semkovičiaus, nors Sapiegos ir negalėjo kilti iš Sungailos, tačiau galėjo paveldėti Lapino herbą, pagal 1413 m. Trakų privilegiją. Tokie patys ryšiai su Sungaila, matyt, siejo ir kunigaikštį Svirskį, kuris taip pat turėjo „Lapino“ herbą. Juolab, kad su šia gimine Sungailą siejo kaimyninės valdos.

1398–1422 m. Kauno seniūnas, 1413–1433 m. Trakų kaštelionas.

Sūnūs Jonas ir Fiodoras (Fedkas), kurie mirė jauni, nes 1462 m. jo žmonos Marinos dokumente jau neminimi.

Tėvoninės žemės – Vilniaus ir Švenčionių pavietuose (pvz., Varnėnai, Svirėnai). Kita jo valda – *[[Kryžiuočių karo kelių į Lietuvą aprašymai|Wegeberichtuose]]* tarp Gardino ir Naugarduko minimas *Sangailsdorf* (Lipčina). Turėjo valdų ir namą Vilniuje.

Įtakingas Vytauto laikų didikas, buvo užmezgęs glaudžius santykius su Ordinu, susirašinėjo su Ordino pareigūnais. 1424 m. vyko pasiuntiniu į Ordino valstybę. 1404 m. kartu su Manvydu ir Čupurna tarpininkavo, sudarant žemaičių ir Ordino paliaubų sutartį. Ordino pareigūnas pranešė, kad 1433 m. Sungaila, kuris čia pavadintas senuoju (*alde Czungal*) su keliais lietuvių vadais isiveržė į Ordino teritoriją.

1462 m. kovo 08/13 d. Jono Sungailos našlė Marina dotavo jos su vyru funduotą Varėnos bažnyčią.

2010 m. Kauno Santakos parke J. Sungailai pastatytas atminimo akmuo.

|-

## Šaltiniai

## Taip pat skaitykite
* Jonas Klemensas Sungaila (Jonavos politikas)
Bauer

**Bauer** − pavardė.

Pavardę turi šie garsesni asmenys:

* Bruno Bauer (1809–1882) – vokiečių teologas, filosofas ir istorikas;
* Gustav Bauer (1870–1944) – Vokietijos profsąjungų ir politinis veikėjas;
Jalla

**Jalla** – negausi skydblakių (*Pentatomidae*) šeimos blakių gentis.
Rūšys:
* *Jalla anthracina*
* Raudondėmė skydblakė (*Jalla dumosa*) (Linnaeus, 1758) – plėšri rūšis. Lietuvoje randama.

## Nuorodos
*
Manigirdas Motekaitis

**Manigirdas Motekaitis** (g. 1938 m. balandžio 17 d. Kaunas) – Lietuvos pianistas, vargonininkas, pedagogas.

## Biografija
Motina Izabelė Motekaitienė. Vaikystėje skambinti fortepijonu mokėsi pas V. Jakubėną. 1949 m. persikėlęs į JAV mokėsi pas A. Kučiūną, A. Čerepniną ir kitus. Baigė De Paulio universiteto muzikos mokyklą Čikagoje, 1961 m. gavo bakalauro, 1963 m. – magistro laipsnį.

Nuo 1954 m. Čikagos tėvų jėzuitų koplyčios vargonininkas, Linkolno operos ir Čikagos lietuvių operos akompanuotojas. Nuo 1955 m. Čikagoje turi fortepijono ir vargonų studiją. Koncertavo kaip solistas, akompanuotojas, su kameriniais ansambliais ir simfoniniam orkestrais. 1978 m. su Čikagos filharmonijos orkestru Čikagos muzikos festivalių konkursuose laimėjo tris medalius. Koncertavo Kanadoje, Belgijoje, Vokietijoje, Lenkijoje.

## Šaltiniai
Thomas Harriot

**Tomas Harijotas** (; g. 1560 m. Oksforde, mirė 1621 m. liepos 2 d. Londone) – anglų astronomas ir matematikas. Mokėsi Oksfordo universitete. Harijotas pirmasis tyrinėjo su teleskopu 4 mėnesiais anksčiau negu Galilėjus, tačiau to neviešino ir visa garbė tada atiteko Galilėjui , taip pat pirmasis nupiešė mėnulį. Harijoto vardu yra pavadintas krateris mėnulyje.

## Šaltiniai
Lietuvos nacionalinis badmintono čempionatas

**Lietuvos nacionalinis badmintono čempionatas** – nuo 1963 m. vykstantis geriausių Lietuvos badmintono žaidėjų čempionatas.

## Laimėtojai

## Nuorodos
*Lietuvos badmintono federacijos oficiali svetainė
Bendikas

**Bendikas** − lietuviška vyriškos giminės pavardė.

Šios pavardės moteriškosios giminės formos yra: Bendikienė (ištekėjusi moteris) ir Bendikaitė (mergautinė pavardė).

Pavardę turi šie garsesni asmenys:

* Petras Bendikas (g. 1940 m.) – Lietuvos zootechnikas, habilituotas biomedicinos mokslų daktaras;
* Vytautas Bendikas (1931–1997) – Lietuvos ekonomistas, pedagogas, socialinių mokslų daktaras;
Riestainėlis

**Riestainėlis**, *traškutis* () – smulkus apvalaus arba pailgo žiedo formos pyrago kepinys iš kvietinių miltų. Riestainėlių drėgnis ne didesnis kaip 13 %. Riestainėliams paprastai būdingas blizgus paviršius, gaunamas suformuotą kepinio ruošinį prieš kepimą apdorojant vandens garais.

Saldoki trapūs (todėl jie dar vadinami ir ) riestainėliai paprastai valgomi su arbata. Riestainėliai yra Rusijoje populiarus kepinys. Dabar paprastai pardavinėjami įpakuoti plastikiniuose maišeliuose, anksčiau juos dažniausiai pardavinėjo virtinėmis, suvertus ant virvučių.

## Panašios formos kepiniai
* Didriestainiai
* Riestainiai

## Nuorodos
1792 metų JAV prezidento rinkimai

**1792 metų JAV prezidento rinkimai** buvo antrieji JAV prezidentas rinkimai, ir pirmieji, kuriuose kiekviena iš trylikos originalių valstijų paskyrė rinkėjų kolegijos narius (neskaitant naujai prijungtų Kentukio ir Vermonto valstijų). Tai taip pat yra vieninteliai JAV prezidento rinkimai, surengti nepraėjus ketveriems metams po ankstesnių rinkimų. 

Kaip ir 1789 metais, prezidentas Džordžas Vašingtonas, kandidatavęs antrajai kadencijai, nesulaukė jokio pasipriešinimo. Pagal tuomet galiojusią rinkimų sistemą, kiekvienas rinkikų kolegijos narys į balsadėžę metė po du balsavimo biuletenius. Asmuo, gavęs daugiausiai balsų buvo pripažįstamas rinkimų nugalėtoju ir tapdavo prezidentu, antrąją vietą užėmęs kandidatas tapdavo viceprezidentu. Kaip ir pirmuose rinkimuose, laikoma, kad Džordžas Vašingtonas buvo išrinktas vienbalsiai. 

77 rinkikų kolegijos narių balsus gavęs viceprezidentas Džonas Adamsas užėmė antrąją vietą, taigi ir buvo perrinktas į JAV viceprezidento postą.
Bobadilla

**Bobadilla** − pavardė.

Pavardę turi šie garsesni asmenys:

* Aldo Bobadilla (g. 1976) – futbolininkas, Paragvajaus rinktinės ir Independiente Medellin klubo vartininkas;
* Francisco de Bobadilla (m. 1502) – ispanų pareigūnas, antrasis Vest Indijos gubernatorius (1499-1502 m.), Kalatravos ordino narys;
Boka

**Boka** − pavardė.

Pavardę turi šie garsesni asmenys:

* Arthur Boka (g. 1983) – futbolininkas, Dramblio Kaulo Kranto rinktinės ir VfB Stuttgart klubo gynėjas;
* Olta Boka (g. 1991) – Albanijos pop ir folk muzikos dainininkė;
Bowie

* Anthony Bowie (g. 1963) – JAV krepšininkas, baigęs profesionalaus krepšininko karjerą;
* David Bowie (1947–2016) – britų dainininkas (neoperinis baritonas), muzikantas, aktorius, menininkas.
Boyd

**Boyd** − pavardė.

Pavardę turi šie garsesni asmenys:

* Brandon Boyd (g. 1976) – alternatyvaus roko JAV grupės Incubus vokalistas;
* Kris Boyd (g. 1983) – Škotijos futbolininkas. Glazgo Rangers F.C. ir Škotijos rinktinės puolėjas;
Plaza de España

**Plaza de España** – viena iš judriausių transporto sankryžų Ispanijoje, nusileidžianti tik Karaliaus rūmams ir Sabatino sodams. XVIII–XIX a. čia buvo kareivinės. Miestui besiplečiant galiausiai tapo vieša vieta. 1948 m. šiaurinėje pusėje iškilo Edificio de Espana. 1957 m. kitoje vietoje buvo pastatytas Torre de Madrid (Madrido bokštas), kuris yra vadinamas La Jirafa (žirafa). Tuomet jis buvo aukščiausias pasaulyje betono statinys. Aikštės centre stovi didelis akmeninis obeliskas, kuris buvo pastatytas 1928 m. Prieš obeliską stovi Servanteso paminklas. 


Image:Miguel de Cervantes - Monumento a Miguel de Cervantes.jpg|

Image:Monumento a Cervantes (Madrid) 02.jpg|
Image:Monumento a Cervantes (Madrid) 10.jpg|
Image:A Black and White Photo of the Bronze sculptures of Don Quixote and Sancho Panza in Madrid Spain.jpeg|
Image:Monumento a Cervantes (Madrid) 06b.jpg|
Image:Monumento a Miguel de Cervantes - 05.jpg|
Image:A Black and White Photo of the Cervantes Monument in Madrid Spain.jpeg|


## Šaltiniai
* Kelionių vadovai, Ispanija. Allma littera, Vilnius, 2001 m.
Plaza Mayor

**Plaza Mayor** – viena iš didžiausių aikščių Ispanijoje, Madrido mieste. Rytinėje jos dalyje yra karališkasis paviljonas, kuriame yra Pilypo V biustas. Jis buvo tos aikštės statytojas. 

## Šaltiniai
* Kelionių vadovai, Ispanija. Allma littera, Vilnius, 2001 m.
Mūrininkų pilkapiai

**Mūrininkų pilkapynai** – pilkapynai Vilniaus rajono savivaldybės teritorijoje, 0,1&nbsp;km į rytus nuo Mūrininkų kaimo, 0,2&nbsp;km į vakarus – 0,9&nbsp;km į vakarus – pietvakarius nuo Mūrininkų piliakalnio, 1&nbsp;km į pietus – pietryčius nuo Kenos pralaidos plente , Rukainių miškas. Kodai iki 2005 m.:  AR1821, AR1822, AR1823, AR1824, AR1825, AR1826, AR1827. Lietuvos Respublikos kultūros paminklų sąrašo Nr.: A1290, A1291, A1292, A1293, A1294, A1295. MC kodai: 16477, 16478, 16479, 16480, 16481, 16482.

## Pilkapynai
Pilkapynai datuojami IX a. – XII a. Pirmame yra 5 pilkapiai, kurių sampilai 6–8 m skersmens, 0,3–0,7 m aukščio, datuojami IX a. – XII a. Antrame pilkapyne – 5 pilkapiai, jų sampilai 6–15 m skersmens, 0,4–1,5 m aukščio, datuojami II tūkstantmečio antra puse – I tūkstantmečiu pr. m. e. Trečiame pilkapyne – 5 pilkapiai, jų sampilai 6–8 m skersmens, 0,3–0,8 m aukščio, datuojami IX a. – XII a. Radinius saugo Lietuvos nacionalinis muziejus. 

## Šaltiniai
Daučiūnai

**Daučiūnai** – kaimas Šalčininkų rajono savivaldybėje, 9 km į vakarus nuo Šalčininkų, 4 km į šiaurę nuo Gerviškių, prie pietinių Rūdninkų girios pakraščių. Netoliese praeina kelias .

## Istorija

XIX a. pab. pateko į Vilniaus apskrities Šalčininkų valsčių.

Sovietmečiu buvo Daučiūnų apylinkės centras.

## Gyventojai

## Šaltiniai
Mūrininkų piliakalnis

**Mūrininkų piliakalnis su gyvenviete** – piliakalnis ir senovinė gyvenvietė Vilniaus rajono savivaldybės teritorijoje, 0,3&nbsp;km į rytus nuo Mūrininkų kaimo. Žinomas ir Mūrinės ar Rūkainių vardais. Pasiekiamas plentu  prieš Svyruonėlę pasukus į dešinę pietryčių kryptimi keliuku, už 600 m – yra kairėje į šiaurę nuo jo. Kodas iki 2005 m.: A1286KP, Lietuvos Respublikos kultūros paminklų sąrašo Nr.: AR1472, MC kodas: 24186, 5682, 24187.

## Piliakalnis

Piliakalnis įrengtas Svyruonėlės kairiajame krante. Šlaitai statūs, 6–9 m aukščio. Aikštelė keturkampė, pailga šiaurės rytų – pietvakarių kryptimi, 25 x 44 m dydžio, apjuosta 1,5 m aukščio, 15 m pločio pylimu. Pietinėje ir vakarinėje papėdėse iškastas 12 m pločio, 1,5 m gylio griovys, už jo vakarinėje papėdėje supiltas 0,5 m aukščio, 6 m pločio pylimas. Išliko įvažiuojamojo kelio liekanų. Piliakalnis apaugęs spygliuočiais, labai apardytas arimų, pietinis ir vakarinis šlaitai – duobių, jos 1997 m. užpiltos. Vakarų pusėje papėdė pelkėta.

Vakarinėje ir pietinėje pašlaitėse yra papėdės gyvenvietė (plotas 0,5 ha). Radiniai: grublėtosios ir lygiu paviršiumi keramikos dirbiniai. Radinius saugo Lietuvos nacionalinis muziejus. 200 m į vakarus nuo piliakalnio yra Mūrininkų pilkapiai. 

## Šaltiniai

* Lietuvos piliakalniai: atlasas. Vilnius, 2005, t. 3, p.&nbsp;374-375.

## Nuorodos

* Hillforts.eu atvirųjų duomenų ištekliai
Blažaitis

**Blažaitis** − lietuviška vyriškos giminės pavardė.

Šios pavardės moteriškosios giminės formos yra: Blažaitienė (ištekėjusi moteris) ir Blažaitytė (mergautinė pavardė).

Pavardę turi šie garsesni asmenys:

* Vytautas Blažaitis (g. 1957) – Lietuvos ir Rietavo savivaldybės politinis bei visuomenės veikėjas;
* Zigmas Blažaitis (1942–1995) – Lietuvos alpinistas, geodezininkas;
Explode

**„Explode“** yra 2004 m. pop singlas iš antrojo studijinio albumo „Folklore“, išleistas Kanados/portugalų atlikėjos Nelly Furtado. Daina, kurios prodiuseris yra Gerald Eaton, buvo išleista 2004 m. rugsėjo 27 d. kaip ketvirtasis singlas iš albumo. Singlas nebuvo išleistas JAV.

## Vaizdo klipas

Vaizdo klipas dainai „Explode“ buvo nufilmuotas Toronte, o klipo režisieriai yra Bradley Clayford ir pati Furtado. Tai pirmasis Nelly režisuotas klipas bei pirmasis animacinio turinio.

Klipas prasideda Furtado įeinant į kambarį su gitara, netrukus ji pradeda dainuoti prie mikrofono. Vėliau, rodo animacinį filmuką, kai Nelly dar būdama paauglė eina į mokyklą su gitara. Per pirmąjį priedainį rodomos ir ištraukos iš filmuko, bei ne animacinė Nelly. Per antrąjį priedainį animacinė herojė bėga į namelį medyje. Vėliau, rodoma animaciniame intarpe, kai herojė prisimena legendą apie tris pabaisas gyvenusius miške. Vėliau, herojė įbėga į mišką ir susidraugauja su pabaisomis, ir pradeda su jomis šokti. Klipas pasibaigia Nelly („tikrajai“) dainuojant tame pačiame kambaryje.

## Singlo turinys

;CD singlas
# „Explode“ (Album Version)
# „Força“ (Armand Van Helden Remix)
# „Força“ (Rui Da Silva Vocal Remix)

;Enhanced CD Singlas
# „Explode“ (Album Version)
# „Força“ (Album Version)
# „Força“ (Video Clip)

;German CD Single
# „Explode“ (Album Version)
# „Força“ (Album Version)

;Vokietijai skirtas CD maxi-singlas
# „Explode“
# „Força“ (Armand Van Helden Remix)
# „Força“ (Rui Da Silva Vocal Remix)
# „Explode“ (Video Clip)

## Kitos versijos
* „Explode“ (Radio Version)
* „Explode“ (Radio Version 2) (3:44)
* „Explode“ (Album Version)
* „Explode“ (Acoustic Version)

## Topai

## Šaltiniai

## Nuorodos
*
Malavio herbas

**Malavio herbas** – Malavio valstybės simbolis, sukurtas pagal senesnį Njasalando herbą.

## Herbo aprašas
Herbo skydas klasikinės formos, raudona juosta padalintas į tris dalis. Viršutinis laukas su keturiomis mėlynomis ir baltomis banguotomis juostelėmis, raudonas juosta – su auksiniu einančiu liūtu virš nugaros užriesta uodega, apatinis laukas juodas, su auksine tekančia saule su spinduliais, kurių kas trečias yra liepsniškas.
Virš skydo riteriškas šalmas su auksine ir raudona grįžte bei karpyta auksine ir raudona šalmaskraiste. Šalmo papuošalas – tekančios auksinės saulės fone pilkas lizdas ir baltagalvis natūralios spalvos plėšrus paukštis, demonstruojantis nuleistus sparnus. Saulės spinduliai tokie patys, kaip ir skydo apatiniame lauke.
Skydininkai – ant dviejų kojų stovintys auksinis natūralios išvaizdos liūtas (heraldinėje dešinėje) ir natūralus leopardas (heraldinėje kairėje).
Skydo pagrindas yra pilkas uolėtas kalnas. Ant pagrindo – auksinė juosta su raudonai užašytu devizu  'Vienybė ir laisvė'.
Brown

**Brown** − pavardė.

Pavardę turi šie garsesni asmenys:

* Alfred Reginald Radcliffe-Brown (1881–1955) – britų sociailnės antropologijos pradininkas ir struktūrinio funkcionalizmo įkūrėjas;
* Bootie Brown (g. 1969) – JAV vakarų pakrantės repo stiliaus atlikėjas;
* Chris Brown (g. 1989) – JAV R&B ir pop dainininkas, šokėjas, aktorius;
* Christopher Brown (g. 1978) – Bahamų lengvaatletis.
* Dan Brown (g. 1964) – JAV rašytojas, detektyvinių trilerių autorius;
* Derren Brown (g. 1971) – anglų psichologinės magijos iliuzionistas, profesionalus hipnotizuotojas, paranormalių fenomenų skeptikas;
* Gordon Brown (g. 1951) – Didžiosios Britanijos ministras pirmininkas;
* James Brown (1933–2006) – kartais vadinamas Soul muzikos krikštatėviu – vienas geriausiai žinomų XX a. dainininkų;
* Kwame Brown (g. 1982) – JAV krepšininkas, rungtyniaujantis NBA;
* Marcus Brown (g. 1974) – amerikiečių krepšininkas;
* Melanie Brown (g. 1975) – britų dainininkė ir aktorė, renginių vedėja;
* Melvin Brown (g. 1979) – Meksikos futbolininkas;
* Yannis Brown – kompozitorius ir žaidimų konsolių garso dizaineris;
Puerta del Sol

**Puerta del Sol** – viena iš Ispanijos aikščių, Madrido centras. Šioje vietoje anksčiau buvo rytiniai miesto vartai. Buvo įrengta pilis, vėliau jos vietą užėmė bažnyčios. XIX a. pabaigoje buvo įrengta aikštė, kuri tapo kavinių centru.

Aikštė turi pusmėnulio formą. Centre yra pastatytas paminklas Karoliui III. Pietų pusėje yra buvęs miesto paštas. Jį buvo pastatęs Karolis III 1760 m. 1808 m. gegužės 2 d. čia vyko sukilimas prieš prancūzų okupacinę kariuomenę. 1847 m. joje įsikūrė Vidaus reikalų ministerija. 1866 m. buvo pastatytas laikrodžio bokštas. Francisco Franco diktatūros metais buvusiose policijos kameruose buvo kankinami režimo priešininkai. Dabar pastate yra įsikūrusi Madrido provincijos savivaldybė. Vyksta renginiai.

## Šaltiniai
* Kelionių vadovai, Ispanija. – Vilnius: Alma littera, 2001.

## Galerija

Vaizdas:Plaza_de_sol_madrid.jpg|Puerta del Sol aikštė 2004 m.
Vaizdas:Black and white photograph taken at Puerta del Sol in Madrid.jpeg
Vaizdas:Puerta del Sol in Madrid - black and white photograph.jpeg
Vaizdas:MadridPuertaDelSol Km0.jpg|Ispanijos kelių tinklo nulinis kilometras
Vaizdas:Puerta del Sol de Madrid The statue by sculptor Antonio Navarro Santafe Madrid Spain Bear Statue.jpg
Vaizdas:El Oso y el Madroño and the Tio Pepe Neon Advertisment in the distance.JPG
Vaizdas:Puerta del Sol in Madrid, Spain ' Tio Pepe Neon Advertisment ' photographed at Sunset.JPG
Burton

**Burton** − pavardė.

Pavardę turi šie garsesni asmenys:

* Emerson Burton (g. 1974) – suomių grupės HIM klavišininkas;
* Richard Francis Burton (1821–1890) – KCMG, FRGS, anglų keliautojas, geografas, vertėjas, etnologas, lingvistas, poetas, fechtuotojas, orientalistas, ir diplomatas;
* Tim Burton (g. 1958) – amerikietis yra Akademiniams apdovanojimams ir Auksiniui Gaubliui nominuotas filmų režisierius, rašytojas ir dizaineris, įsimintinas dėl neeilinės tamsios ir gotiškos atmosferos savo filmuose;
Bush

**Bush** − pavardė.

Pavardę turi šie garsesni asmenys:

* George Herbert Bush (1924–2018) – 41-asis JAV prezidentas, valdęs nuo 1989 iki 1993. Prieš prezidentavimą Bušas ėjo JAV viceprezidento pareigas (43-ias pagal eilę) vadovaujant Reiganui;
* George Walker Bush (g. 1946) – JAV respublikonų politikas, 43-asis JAV prezidentas (2000-2009), po 2004 metų rinkimų valdė antrąją kadenciją. Prieš eidamas į politiką dirbo naftos pramonėje, nuo 1994 m. iki 2000 m. dvi kadencijas buvo Teksaso valstijos gubernatoriumi;
* Kate Bush (g. 1958) – anglų dainininkė, pianistė ir kompozitorė;
* Laura Bush (g. 1946) – 43-ojo JAV prezidento Džordžo Bušo žmona;
Brizgys

**Brizgys** − lietuviška vyriškos giminės pavardė.

Šios pavardės moteriškosios giminės formos yra: Brizgienė (ištekėjusi moteris) ir Brizgytė (mergautinė pavardė).

Pavardę turi šie garsesni asmenys:

* Petras Brizgys (g. 1917) – lietuvių chemikas. Vokietijos lietuvių bendruomenės ir Bendrojo Amerikos lietuvių fondo Čikagoje veikėjas;
* Vincentas Brizgys (1903–1992) – Kauno vyskupas (augziliaras) ir Bosanos vyskupijos titulinis vyskupas, kanonistas;
Broga

**Broga** − lietuviška vyriškos giminės pavardė.

Šios pavardės moteriškosios giminės formos yra: Brogienė (ištekėjusi moteris) ir Brogaitė (mergautinė pavardė).

Pavardę turi šie garsesni asmenys:

* Albertas Broga (g. 1951) – Lietuvos dailininkas;
* Linas Broga (1925–2005) – poetas, vertėjas, inžinierius;
Calderón

**Calderón** − pavardė.

Pavardę turi šie garsesni asmenys:

* Felipe Calderón (g. 1962) – išrinktasis Meksikos prezidentas. Jam šias pareigas 2006 m. rugsėjo 5 d. suteikė Federalinių Rinkimų Tribunolas. Nacionalinio judėjimo partijos (konservatyvioji partija) kandidatas Kalderonas įveikė Demokratinės Revoliucijos partijos atstovą Andrés Manuel López Obrador;
* José Manuel Calderón (g. 1981) – Ispanijos krepšininkas, kuris padėjo savo šaliai laimėti 2006 metų Pasaulio pirmenybes;
Camara

**Camara** − pavardė.

Pavardę turi šie garsesni asmenys:

* Alsény Camara (g. 1986) – futbolininkas, Gvinėjos rinktinės ir LB Châteauroux klubo gynėjas;
* Henri Camara (g. 1977) – futbolininkas, Senegalo rinktinės ir šiuo metu be klubo esantis puolėjas;
* Ibrahima Camara (g. 1985) – futbolininkas, Gvinėjos rinktinės ir Le Mans klubo gynėjas;
* Kémoko Camara (g. 1975) – futbolininkas, Gvinėjos rinktinės pagrindinis vartininkas.
Jonas Balčiūnas (1951)

**Jonas Balčiūnas** (g. 1951 m. rugsėjo 18 d. Tverečiuje, Ignalinos rajonas) – Lietuvos archeologas.

## Biografija
Mokėsi Tverečiaus mokykloje. Nuo 1961 m. gyvena Vilniuje, 1970 m. baigė Antano Vienuolio vidurinę mokyklą. 1973 m. įstojo ir 1978 m. baigė Vilniaus universiteto Istorijos fakultetą, įgijęs archeologo specializaciją. Parašė darbą, skirtą Liškiavos piliakalnio ir dvarvietės tyrinėjimams.

1978 m. rugpjūčio mėn. – 1991 m. balandžio mėn. dirbo Mokslinės metodinės kultūros paminklų apsaugos tarybos archeologų grupėje ir archeologijos skyriuje vyr. metodininku. Panaikinus tarybą ir įsteigus Lietuvos kultūros paveldo mokslinį centrą (nuo 1995 m. – Kultūros paveldo centras), nuo 1991 m. gegužės – šio Centro Archeologijos skyriaus (nuo 2002 m. – Archeologijos paveldo institutas) archeologas, sektoriaus vedėjas, vyr. archeologas, Kultūros paveldo centro Duomenų skyriaus vietų poskyrio vyriausiasis paminklotvarkininkas.

## Mokslinė veikla
Dalyvavo Vilniuje ir kitose Lietuvos vietose vykdomuose archeologijos tyrimuose. Dirbdamas Mokslinėje metodinėje kultūros paminklų apsaugos taryboje ir Kultūros paveldo centre, žvalgė daugumą žinomų Lietuvos archeologijos objektų, nustatinėjo jų teritorijas ir apsaugos zonas, vadovavo 53 objektų žvalgomiesiems archeologijos tyrimams.

Tyrinėti objektai:
* 1979 m. VII–X a. Biržų, Astravo kapinynas, Biržų rajonas
* 1983 m. – II–IV a. Dauglaukio kapinynas, Tauragės rajonas
* 1986 m. – V–VI a. Čiukiškių kapinynas, Kėdainių rajonas
* 1998 m. ir 1999 m. – III–V a. Rokėnų kapinynas, Ignalinos rajonas
* 1999 m. – V–VIII a. Tauragnų pilkapių vieta, Utenos rajonas
* 2003 m. – V–VII a. Rekošaičių kapinynas, Raseinių rajonas
* nauji pilkapynai 2005 m. Širvintų rajonas, 2006 m. Rytų Lietuva, Švenčionių rajonas, 2007 m. pilkapynas šalia Dūrių ežero.

Apie žvalgytus ir tyrinėtus objektus daugiausia skelbta leidinyje „Archeologiniai tyrinėjimai Lietuvoje“.

## Šaltiniai
Haičio transportas

Dauguma kelių Haityje prastos būklės dėl dažnų potvynių.

## Keliai

2002 m. šalyje buvo 4 160 km kelių, iš kurių 1 011 km buvo grįsti.

## Vandens transportas

Šalis yra priklausoma nuo užsienio laivininkystės kompanijų. Pagrindiniai jūrų uostai yra Port o Prense ir Port de Pai.

## Oro transportas
 
2001 m. šalyje buvo 12 oro uostų, iš kurių 2 turėjo grįstus takus. 1965 m. Port o Prense atidarytas tarptautinis oro uostas. Vietinius skrydžius tiekia privačiai priklausančios „Air Haiti“ oro linijos.
Asta Pečiulienė

**Asta Uzdilaitė-Pečiulienė** (, g. 1970 m. ?) – choreografė, saviveiklininkų vadovė, Punsko lietuvių kultūros namų direktorė.

## Biografija
1989 m. baigusi Punsko licėjų, studijavo choreografiją Valstybinės konservatorijos Klaipėdos fakultete. Grįžusi į Punską, vadovavo vaikų liaudies meno kolektyvui „Puniukai“, šokių grupei „Vyčiai“, nuo 2000 m. yra Punsko licėjaus šokių būrelio „Šalčia“ vadovė. 2004 m. paskirta Punsko lietuvių kultūros namų direktore. Kultūros namai yra vienas iš lietuvių saviveiklos Lenkijoje centrų.

A. Pečiulienė aktyviai dalyvauja visuomeniniame gyvenime, yra Lenkijos lietuvių mokytojų draugijos Tarybos ir Lenkijos lietuvių bendruomenės Tarybos narė.

## Įvertinimas
Ordino „Už nuopelnus Lietuvai“ medalis

## Nuorodos
* Asta Pečiulienė. Muzikinis gyvenimas – Punsko krašto turtas ir stiprybė
Haičio demografija

Šiame straipsnyje pateikiami statistiniai duomenys apie **[[Haitis|Haičio]] demografiją**.

**Gyventojų skaičius:** 9 035 536 (2009 m. apskaičiavimai) 
**Struktūra pagal amžių:**
* *0-14 m.:* 38,1 %
* *15-64 m.:* 58,5 %
* *65 m. ir vyresni:* 3,4 % (2009 m. apsk.)
 
**Gyventojų amžiaus [[mediana]]:**
* *bendras:* 20,2 m.
* *vyrų:* 19,8 m.
* *moterų:* 20,7 m. (2009 m. apsk.)

**Metinis populiacijos prieaugis:** 1,838 % (2009 m. apsk.)

**Gimstamumas:** 29,1 gimimų/1000 gyv. per metus (2009 m. apsk.)

**Mirtingumas:** 8,65 mirčių/1000 gyv. per metus (2009 m. apsk.)

**Migracijos indeksas** (per metus imigravusių į šalį ir emigravusių iš šalies žmonių skirtumas): -2,07 migrantų/1000 gyv. (2009 m. apsk.)

**Miestuose gyvenančių žmonių procentas:** 47 % (2008 m. apsk.)

**Miestuose gyvenančių žmonių procento metinis kitimas:** + 4,5 % (sparčiai didėja)

**Lyčių pasiskirstymas**:
* *Gimimo metu:* 1,03 vyro vienai moteriai
* *Jaunesniems nei 15 metų:* 1,02 vyro vienai moteriai
* *15-64 metų:* 0,98 vyro vienai moteriai
* *65 metų ir vyresniems:* 0,64 vyro vienai moteriai
* *Visai populiacijai:* 0,98 vyro vienai moteriai (2009 apsk.)

**Kūdikių mirtingumas per pirmuosius gyvenimo metus:** 59,69 mirusiųjų/1000 gimimų (2009 apsk.)

**[[Vidutinė gyvenimo trukmė]]:**
* *bendra:* 60,78 m.
* *vyrų:* 59,13 m.
* *moterų:* 62,48 m. (2009 apsk.) 

**15 m. ir vyresnių gyventojų [[raštingumas]]:**
* *bendras:* 52,9 %
* *vyrų:* 54,8 %
* *moterų:* 51,2 % (2003 m. apsk.)

## Šaltiniai
* CŽV pasaulio faktų knyga: Haitis (angliškai)
Byron

**Byron** − pavardė.

Pavardę turi šie garsesni asmenys:

* David Byron (g. 1947) – pirmasis grupės Spice vokalistas, tačiau labiausiai žinomas kaip legendinės britų sunkiojo roko grupės Uriah Heep vokalistas;
* George Gordon Byron (1788–1824) – XIX a. pradžios anglų poetas, vienas iš žymiausių romantizmo ir vienas iš ryškiausių „pasaulio sielvarto“ poezijos atstovų;
Plaza de Oriente

**Plaza de Oriente** - viena iš Ispanijos aikščių. Aikštė buvo svarbi valstybinių susirinkimų vieta. Prie aikštės yra rūmai, kurių balkone liaudžiai pasirodydavo karaliai, karalienės ir diktatoriai. Ankstesnių karalių statulas buvo numatyta pastatyti ant rūmų stogo atbrailos, tačiau jos buvo per sunkios ir liko apačioje. Prieš rūmus stovi Teatro de la Opera (Operos teatras). Jį 1850 m. įkūrė karalienė Izabelė II. 
Italų skulptorius Pietro Tacca sukūrė R. Pilypo IV statulą pagal Velázquez piešinius. 

## Šaltiniai
*Kelionių vadovai, Ispanija. Allma littera, Vilnius, 2001 m.
Centrinės Afrikos Respublikos demografija

Šiame straipsnyje pateikiami statistiniai duomenys apie **[[Centrinės Afrikos Respublika|Centrinės Afrikos respublikos]] demografiją**.

**Gyventojų skaičius:** 4 511 488 (2009 m. apskaičiavimai) 

**Struktūra pagal amžių:**
**0-14 m.:* 40,9 %
**15-64 m.:* 55 %
**65 m. ir vyresni:* 4,1 % (2009 m. apsk.)
 
**Gyventojų amžiaus [[mediana]]:**
**bendras:* 18,8 m.
**vyrų:* 18,5 m.
**moterų:* 19,1 m. (2009 m. apsk.)

**Metinis populiacijos prieaugis:** 1,491 % (2009 m. apsk.)

**Gimstamumas:** 32,75 gimimų/1000 gyv. per metus (2009 m. apsk.)

**Mirtingumas:** 17,84 mirčių/1000 gyv. per metus (2009 m. apsk.)

**Miestuose gyvenančių žmonių procentas:** 39 % (2008 m. apsk.)

**Miestuose gyvenančių žmonių procento metinis kitimas:** + 2,3 %

**Lyčių pasiskirstymas**:
**Gimimo metu:* 1,03 vyro vienai moteriai
**Jaunesniems nei 15 metų:* 1,01 vyro vienai moteriai
**15-64 metų:* 0,99 vyro vienai moteriai
**65 metų ir vyresniems:* 0,63 vyro vienai moteriai
**Visai populiacijai:* 0,98 vyro vienai moteriai (2009 apsk.)

**Kūdikių mirtingumas per pirmuosius gyvenimo metus:** 80,62 mirusiųjų/1000 gimimų (2009 apsk.)

**[[Vidutinė gyvenimo trukmė]]:**
**bendra:* 44,47 m.
**vyrų:* 44,4 m.
**moterų:* 44,54 m. (2009 apsk.) 

**15 m. ir vyresnių gyventojų [[raštingumas]]:**
**bendras:* 48,6 %
**vyrų:* 64,8 %
**moterų:* 33,5 % (2000 m. apsk.)

## Šaltiniai

*CŽV pasaulio faktų knyga: Centrinė Afrikos Respublika (angliškai)
Moškėnų piliakalnis

**Moškėnų piliakalnis su gyvenviete, Laukupėnų piliakalnis** – piliakalnis su gyvenviete Rokiškio rajono savivaldybės teritorijoje, Rokiškio kaimiškoji seniūnija, apie 500 m į šiaurės vakarus nuo Moškėnų kaimo. Pasiekiamas važiuojant iš plento , prieš Laukupės tiltą pasukus į kairę pietvakarių kryptimi, už 100 m pasukus į dešinę šiaurės vakarų kryptimi ir pavažiavus 500 m – yra priekyje, už antros sodybos http://www.panoramio.com/photo/48785244 .
## Piliakalnis
Piliakalnis įrengtas atskiroje masyvioje kalvoje Laukupės kairiajame krante. Šlaitai statūs, 20–30 m aukščio. Aikštelė keturkampė, 38 x 50 m dydžio, apjuosta 0,5 m aukščio, 5 m pločio pylimu. Buvo du pylimų ir griovių žiedai. Pirmąjį žiedą 3 m žemiau aikštelės sudarė 0,5 m gylio griovys, už jo 210 m ilgio, 1,8 m aukščio, 8 m pločio pylimas. Už šio yra antrasis žiedas: 3 m pločio, 0.5 m gylio griovys. už jo antrasis 275 m ilgio, 2 m aukščio, 10 m pločio pylimas. Piliakalnis apardytas arimų, Š aikštelės krašte stovėjusio trianguliacijos bokšto, P šlaitu einančio kelio, nuardžiusio pylimus. Aikštelė dirvonuoja, pamažu užauga krūmais, šlaitai apaugę mišriu mišku.

Visose piliakalnio pašlaitėse, 5 ha plote yra papėdės gyvenvietė, kurioje rastas molinis verpstukas, brūkšniuotos ir grublėtos keramikos, šlako, gyvulių kaulų. Papėdės gyvenvietė užima 5 ha plotą.
## Tyrimai
Piliakalnį 1909 m. ir 1911 m. tyrė Liudvikas Kšivickis. Aikštelėje ištirtas 860 m² plotas. Aptiktas iki 1 m storio kultūrinis sluoksnis. Rasta dirbinių iš titnago (peilių), akmens (kirvių dalių, išgrąžų, galąstuvų, trintuvų), molio (verpstukų, liejimo formų), kaulo (smeigtukų, adatų, ylų, ietigalių, skaptų, durklų), geležies (peilių, pjautuvėlių, ietigalių dalių, ylų, kabliukų, smeigtukų, kaltas, dildė), žalvario (smeigtukų, grandinėlių fragmentų, segės dalis, kabučių), lipdytos ir brūkšniuotos keramikos dirbiniu, gyvulių kaulų, molio tinko. Tyrimų metu nustatyta, kad piliakalnis mažiausiai vieną kartą buvo perstatomas. Aptikta akmeninių grindinių liekanų, rastas molinis verpstukas, brūkšniuotosios ir grublėtosios keramikos dirbinių, šlako, gyvulių kaulų. Piliakalnis datuojamas I tūkstantmečio pr. m. e. pab.–I tūkstantmečiu.

## Šaltiniai

* Lietuvos TSR kultūros paminklų sąrašas, V., 1973, p.&nbsp;169
* Zabiela G. Piliakalnių likimas Lietuvos valstybės susidarymo išvakarėse // Lituanistica. 1991. Nr. 4, p.&nbsp;30.
* Кживицкий Л. Последние моменты неолитической эпохи в Литве // Сборник в честь семидесятилетия Дмитрия Николаевича Анучина. Москва, 1913. с. 304–307, 309–310, 317.
* Kšivickis L. Aukštaitijos piliakalniai. Piliakalnis ant Astikų kalno netoli Rokiškio // Žiobiškis. Vilnius, 2000. p.&nbsp;33–72

## Nuorodos
* Lietuvos piliakalniai
* Padavimas apie Moškėnų piliakalnį. Garso įrašas. Aruodai
* Hillforts.eu atvirųjų duomenų ištekliai
Monako demografija

Šiame straipsnyje pateikiami statistiniai duomenys apie **[[Monakas|Monako]] demografiją**.

**Gyventojų skaičius:** 32 965 (2009 m. apskaičiavimai) 

**Religijos**:
*Romos katalikai - 90 %
*kiti - 10 %

**Kalbos**: Prancūzų (oficiali), anglų, italų, monakiečių

**Etninės grupės**:
*prancūzai - 47 %
*monegaskai arba monakiečiai - 16 %
*italai - 16 %
*kiti - 21 %

**Struktūra pagal amžių:**
**0-14 m.:* 14,6 %
**15-64 m.:* 62,4 %
**65 m. ir vyresni:* 23 % (2009 m. apsk.)
 
**Gyventojų amžiaus [[mediana]]:**
**bendras:* 45,7 m.
**vyrų:* 43,6 m.
**moterų:* 47,7 m. (2009 m. apsk.)

**Metinis populiacijos prieaugis:** 0,394 % (2009 m. apsk.)

**Gimstamumas:** 9,1 gimimų/1000 gyv. per metus (2009 m. apsk.)

**Mirtingumas:** 12,74 mirčių/1000 gyv. per metus (2009 m. apsk.)

**Migracijos indeksas** (per metus imigravusių į šalį ir emigravusių iš šalies žmonių skirtumas): 7,58 migrantų/1000 gyv. (didelė imigracija) (2009 m. apsk.) 

**Miestuose gyvenančių žmonių procentas:** 100 % (2008 m. apsk.)

**Miestuose gyvenančių žmonių procento metinis kitimas:** +0,3 %

**Lyčių pasiskirstymas**:
**Gimimo metu:* 1,06 vyro vienai moteriai
**Jaunesniems nei 15 metų:* 1,05 vyro vienai moteriai
**15-64 metų:* 0,98 vyro vienai moteriai
**65 metų ir vyresniems:* 0,68 vyro vienai moteriai
**Visai populiacijai:* 0,91 vyro vienai moteriai (2009 apsk.)

**Kūdikių mirtingumas per pirmuosius gyvenimo metus:** 5 mirę/1000 gimimų (2009 apsk.)

**[[Vidutinė gyvenimo trukmė]]:**
**bendra:* 80,09 m.
**vyrų:* 76,3 m.
**moterų:* 84,09 m. (2009 apsk.) 

**15 m. ir vyresnių gyventojų [[raštingumas]]:**
**bendras:* 99 %
**vyrų:* 99 %
**moterų:* 99 % (2003 m. apsk.)

## Šaltiniai
*CŽV pasaulio faktų knyga: Monakas (angliškai) 

## Taip pat skaitykite
*Sąrašas:Monako miestai
Kosovo demografija

Šiame straipsnyje pateikiami statistiniai duomenys apie **[[Kosovas|Kosovo]] demografiją**.

**Gyventojų skaičius:** 1 804 838 (2009 m. apskaičiavimai) 

**Struktūra pagal amžių:**
**0-14 m.:* 27,7 %
**15-64 m.:* 65,7 %
**65 m. ir vyresni:* 6,6 % (2009 m. apsk.)

**Etninės grupės:**
*Albanai - 88 %
*Serbai - 6 %
*musulmonai - 3 % (bosniai ir goraniai) 
*romai, ašlakaliai ir egiptiečiai - 2 %
*turkai - 1 %

**Religijos:** musulmonai, serbų ortodoksai, Romos katalikai
 
**Kalbos:** albanų (oficiali), serbų (oficiali), bosnių, turkų, romų.

**Gyventojų amžiaus [[mediana]]:**
**bendras:* 25,9 m.
**vyrų:* 25,4 m.
**moterų:* 26,4 m. (2009 m. apsk.)

**Lyčių pasiskirstymas**:
**Gimimo metu:* 1,09 vyro vienai moteriai
**Jaunesniems nei 15 metų:* 1,09 vyro vienai moteriai
**15-64 metų:* 1,09 vyro vienai moteriai
**65 metų ir vyresniems:* 0,74 vyro vienai moteriai
**Visai populiacijai:* 1,06 vyro vienai moteriai (2009 apsk.)

**15 m. ir vyresnių gyventojų [[raštingumas]]:**
**bendras:* 91,9 %
**vyrų:* 96,6 %
**moterų:* 87,5 % (2007 m. surašymas)

## Šaltiniai
*CŽV pasaulio faktų knyga: Kosovas (angliškai)
Haičio himnas

**Dessalineso daina** () – oficialus Haičio himnas. Himnas pavadintas pagerbiant Haičio revoliucijos (1791–1804) lyderį Jean-Jacques Dessalines. Pirmą kartą sugrotas Port o Prense 1903 m. lapkričio 23 d. minint jubiliejų kai prieš šimtmetį 1803 m. revoliucionieriai užėmė šiaurės Haičio miestą Gonaivės. Oficialiu šalies himnu patvirtintas 1904 m. 

## Eilės

Pour le Pays, Pour les ancêtres,
Marchons unis, Marchons unis.
Dans nos rangs point de traîtres!
Du sol soyons seuls maîtres.
Marchons unis, Marchons unis
Pour le Pays, Pour les ancêtres,
Marchons, marchons, marchons unis,
Pour le Pays, Pour les ancêtres.

Pour les Aïeux, pour la Patrie
Bêchons joyeux, bêchons joyeux
Quand le champ fructifie
L'âme se fortifie
Bêchons joyeux, bêchons joyeux
Pour les Aïeux, pour la Patrie
Bêchons, bêchons, bêchons joyeux
Pour les Aïeux, pour la Patrie.

Pour le Pays et pour nos Pères
Formons des Fils, formons des Fils
Libres, forts et prospères
Toujours nous serons frères
Formons des Fils, formons des Fils
Pour le Pays et pour nos Pères
Formons, formons, formons des Fils
Pour le Pays et pour nos Pères.

Pour les Aïeux, pour la Patrie
O Dieu des Preux, O Dieu des Preux!
Sous ta garde infinie
Prends nos droits, notre vie
O Dieu des Preux, O Dieu des Preux!
Pour les Aïeux, pour la Patrie
O Dieu, O Dieu, O Dieu des Preux
Pour les Aïeux, pour la Patrie.

Pour le Drapeau, pour la Patrie
Mourir est beau, mourir est beau!
Notre passé nous crie:
Ayez l'âme aguerrie!
Mourir est beau, mourir est beau
Pour le Drapeau, pour la Patrie
Mourir, mourir, mourir est beau
Pour le Drapeau, pour la Patrie.

## Nuorodos
* Instrumentinė himno versija MP3 formatu
Angolos herbas

**Angolos herbas** – Angolos valstybės simbolis.

## Herbo aprašas
Angolos herbas yra socialistinės respublikos tipo, atspindi neseną valstybės praeitį.

Herbo skydas apvalus, skydo heraldiškai dešinysis kraštas uždengtas apačioje auksine kukurūzo, per vidurį – žalia kavamedžio, aukščiau – žalia vilnamedžio šakelėmis. Heraldiškai kairysis kraštas apjuostas krumpliaračiu. Skydo laukas mėlynas, skydo papėdėje – tekanti raudona saulė juodais linijiškais spinduliais, išsidėsčiusiais dviem ardais pagal aukštį. Spindulių fone sukryžiuoti mačetė ir kauptukas sidabrinėmis geležte ir galva bei rudais kotais. Viršutinėje skydo dalyje – auksinė penkiakampė žvaigždė. Skydo apatinę dalį ir kylančia saulę užstoja sidabrinė atversta knyga.
Po skydu auksinė juosta raudona išvirkščia puse, kurioje užrašas  ' Angolos respublika'.

## Herbo elementų aiškinimas
* Sukryžiuoti mačetė ir kauptukas atstovauja revoliucijai, kurios dėka nacija gavo nepriklausomybę, ir žemės ūkio darbininkų svarbai.
* Penkiakampė žvaigždė reiškia pažangą, progresą.
* Tekanti saulė simbolizuoja naują pradžią.
* Pusė krumpliaračio atstovauja pramonės darbuotojams.
* pusvainikis iš kukurūzo ir vilnamedžio lapų reiškia žemės ūkį.
* atversta knyga simbolizuoja švietimą.
Haičio kreolų kalba

**Haičio kreolų kalba** – šnekamoji ir rašytinė kreolų kalba, daugiausia vartojama Haityje. Apie milijoną žmonių šią kalbą vartoja Bahamose, Kuboje, Kanadoje, Kaimanų salose, Dominikos Respublikoje, Prancūzijos Gvianoje, Gvadelupoje, Puerto Rike ir JAV. Tai labiausiai naudojama kreolų kalba.

## Naudojimas už Haičio ribų
Haičio kreolų kalba yra naudojama tarp Haičio emigrantų, kurių itin daug JAV ir Kanadoje. Daugiausiai paplitę Monrealyje, Kvebeke, Niujorke, Bostone, Majamyje, Fort Loderdeile ir Palmbyče. Vietinės miestų valdžios suteikia Haičio emigrantams galimybės mokytis, gauti ir pildyti dokumentus Haičio kreolų kalba. Šia kalba yra užrašų metro stotyse. Šiaurės Amerikoje šia kalba įkurtas tarptautinis daugialypės terpės tinklas. Veikia televizijos kanalas HTN ir AM radijas.

Haičio kreolų kalbos ir kultūros yra mokoma daugelyje JAV ir Bahamų koledžuose.

Haičio kreolų kalba yra antra pagal labiausiai paplitusias kalbas Kuboje. Ją vartoja apie 300 000 imigrantų iš Haičio. Taip pat kai kuriose Kubos bendruomenėse daugėja šia kalba šnekančių vietinių gyventojų. Apie 150 000 žmonių kalba šia kalba kaimyninėje Dominikos Respublikoje.

## Žodžių pavyzdžiai

## Nuorodos

* 
*